Йосиф Сърчаджиев
Йосиф Стефанов Сърчаджиев е български актьор , син на режисьора Стефан Сърчаджиев.

Биография 
Роден е на 2 май 1945 г. в София в семейството на режисьора Стефан Сърчаджиев и Анна Фаденхехт, дъщеря на юриста и политик Йосиф Фаденхехт.

През 1970 г. завършва актьорско майсторство във ВИТИЗ „Кръстьо Сарафов“.

Работил е в театрите в Драматичен театър „Стефан Киров“ Сливен (1970 – 1972), в СИФ (1972) и Драматичен театър „Крум Кюлявков“ Кюстендил (1973 – 1975). По-късно работи в Театър на Народната армия в София (1975 – 1995), Драматичен театър „Адриана Будевска“ в Бургас (1996-) и в Театър 199, където играе и поставя като режисьор „Госпожица Юлия“.

От 1984 г. е народен артист.

Член на Съюза на артистите в България и Съюза на българските филмови дейци (1973).

Член на Националния съвет за радио и телевизия (1997-).

През 2004 г. Сърчаджиев получава тежък инсулт, от който се възстановява в продължение на години.

Съпругата му е известната сценаристка Райна Томова, от която има дъщеря – Ана Сърчаджиева. Има още една извънбрачна дъщеря – Александра Сърчаджиева (актриса) – от връзката му с Пепа Николова. Йосиф не поддържа отношения с Александра, твърдейки, че има една дъщеря – Ана – въпреки че ДНК тестът доказал, че Сърчаджиева му е дъщеря.

През 2013 г. взима участие в българския сериал „Дървото на живота", излъчен по ТВ7.

Награди и отличия 
 Заслужил артист (1974).
 „Главна награда“ за филма „Черните ангели“ (Карлови Вари, Чехословакия, 1970).
 „Награда за мъжка роля“ на САБ (1980).
 „Наградата на София“ за (Благой) в постановката „Наградата“ от Драгомир Асенов (1981).
 „Награда на ЦК на ДКМС за мъжка роля“ за ролята на (Иванов) в „Иванов“ от Чехов, режисьор Иван Добчев
 „II награда за мъжка роля“ за ролята на (Лео) в „Глава втора“ от Нийл Саймън на преглед на камерните театри (1983).
 „Награда за мъжка роля“ на САБ за (Робът) в „Драг и робът“ от Никола Русев (1983).
 „I награда за мъжка роля“ на МНО за „Нощта на Детелина“ (1984).
 „II награда“ на прегледа на историческата драма (Велико Търново, 1985).
 „I награда за мъжка роля“ на САБ за пиесата „Господин Пунтила и неговия слуга Мати“ (1987).
 Медал „За заслуги“ към БНА за участие във филма „Хан Аспарух“ (1981).
 Медал „За заслуги“ към МНО (1985).
 Награда Аскеер за главна мъжка роля (1997).
 „Награда за мъжка роля“ за (Крал Беранже I) в „Кралят умира“ от Йожен Йонеско на Благоевградски театрални празници.
 Награда Аскеер „за цялостен принос в театралното изкуство“ (2010).

Театрални роли 
 „Краят на играта“ (Самюел Бекет) – Нак, Театър 199
 „Вишнева градина“ (Антон Чехов) – Петя Трофимов
 „Напразни усилия на любовта“ (Уилям Шекспир) – кралят
 „Албена“ (Йордан Йовков)
 „Ромео и Жулиета“ (Уилям Шекспир)
 „Макбет“ (Уилям Шекспир) – Макдъф
 „Господин Пунтила и неговия слуга Мати“ (Бертолт Брехт)
 „Нощта на детелината“ (Любомир Чолаков) – Заро Детелината
 „Наградата“ (Драгомир Асенов)
 „Иванов“ (Антон Чехов)
 „Драг и робът“ (Никола Русев)
 „Глава втора“ (Нийл Саймън)
 „Кралят умира“ (Йожен Йонеско)
 „Дъждът“ (Борис Априлов) – Ерик, Театър 199

Телевизионен театър 
 „Почти семейна история“ (Дончо Цончев)
 „Каквото Господ не е помислял“ (1990) (П. Ю. Тодоров)
 „Театърът от времето на Нерон и Сенека“ (1990) (Едвард Радзински) – Нерон
 „Добро и ръце“ (1987) (Константин Дуфев)
 „Кучета“ (1985) (Николай Хайтов) – зоотехника
 „Свободно място във влака“ (1985) (от Стефан Стайчев) – Владимир 
 „Чичовци“ (1984) (Иван Вазов), мюзикъл – Мироновски
 „Протокът съществува“ (1984) (Едмон Раблес)
 „Змейова сватба“ (1984) (от П. Ю. Тодоров, реж. Вили Цанков)
 „Музикален момент“ (1983) (Върбан Боров)
 „Дон Жуан или Любовта към геометрията“ (1983) (Макс Фриш)
 „Магелан“ (1981) (Еманюел Роблес)
 „Кръвта е по-гъста от водата“ (1981) (Фредерик Дар – Робер Осеин)
 „Арсеник и стара дантела“ (1980) (от Джоузеф Кесълринг, реж. Асен Траянов), 2 части
 „Роял „Безендорфер“ (1980)
 „Краят остава за вас“ (1979) (от Георги Данаилов, реж. Роксена Кирчева)
 „Емилия Галоти“ (Готхолд Ефраим Лесинг) (1978)
 „Над морското равнище“ (1977) (Иван Радоев)
 „Почти семейна история“ (1977) Дончо Цончев
 „Макбет“ (1977) (Уилям Шекспир) – 2 части
 „Стъклената менажерия“ (1977) (Тенеси Уилямс)
 „Чуждата жена и мъжът под кревата“ (сц. Асен Траянов по едноименния разказ на Фьодор Достоевски, реж. Мирослав Стоянов)
 „Убийство в библиотеката“ (1975) (Емил Брагински и Елдар Рязанов)
 „Лисичета“ (1975) (Лилиан Хелман)
 „Цилиндъра“ (1974) (Едуардо де Филипо)
 „Машинопсци“ (1974) (Мърей Шийзгал)
 „Тайната на младостта“ (1972) (Миклош Дярваш) – Шандор Пикити

Филмография 

 „Ваш даскал Апостол“ (2006) – документален
 „Да избереш живота“ (2005) – документален
 „Симон, Авраам и Йосиф“ (1994) – документален
 „Да се превъплатиш в себе си“ (1984) – документален

Източници

Външни препратки 
 Страница за Йосиф Сърчаджиев
 Филмография на Йосиф Сърчаджиев 
  
  Йосиф Сърчаджиев в КиноПоиск
  Йосиф Сърчаджиев в Кино-Театр

Български актьори и актриси
Български театрални актьори и актриси
Възпитаници на НАТФИЗ
Заслужили артисти (България)
Носители на Аскеер
Носители на Икар
Родени в София